CELEX: 62017CN0678
Language: et
Date: 2017-12-05 00:00:00
Title: Kohtuasi C-678/17: 5. detsembril 2017 esitatud hagi – Euroopa Komisjon versus Iirimaa

22.1.2018   
            
            
               ET
            
            
               Euroopa Liidu Teataja
            
            
               C 22/31
            
         5. detsembril 2017 esitatud hagi – Euroopa Komisjon versus Iirimaa
   (Kohtuasi C-678/17)
   (2018/C 022/43)
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: P. J. Loewenthal, A. Bouchagiar)
   
      Kostja: Iirimaa
   
      Hageja nõuded
   
   
               —
            
            
               tuvastada, et kuna Iirimaa ei võtnud määratud tähtaja jooksul kõiki vajalikke meetmeid, et nõuda Apple Sales International and Apple Operations Europe’ilt tagasi abi, mis tunnistati komisjoni 30. augusti 2016. aasta otsuse (EL) 2017/1283 riigiabi SA.38373 (2014/C) (ex 2014/NN) (ex 2014/CP) kohta, mida Iirimaa andis Apple’ile (1), artikli 1 kohaselt ebaseaduslikuks ja siseturuga kokkusobimatuks, on Iirimaa rikkunud selle otsuse artiklitest 2 ja 3 kui ka ELTL artikli 108 lõikest 2 tulenevaid kohustusi;
            
         
               —
            
            
               mõista kohtukulud välja Iirimaalt.
            
         
      Väited ja peamised argumendid
   
   Vastavalt Euroopa Komisjoni 30. augusti 2016. aasta otsusele asjas SA.38373 oleks Iirimaa pidanud Apple Sales International’ile („ASI“) and Apple Operations Europe’ile („AOE“) antud ebaseadusliku ja kokkusobimatu riigiabi nelja kuu jooksul tagasi nõudma. Abi tulenes ASI ja AOE kasuks 29. jaanuaril 1991 ja 23. mail 2007 tehtud Iirimaa eelotsustest, mis võimaldasid neil äriühingutel määrata oma äriühingu tulumaksu kohustus Iirimaal igal aastal kindlaks kuni 2014. aastani.
   Iirimaa ei nõudnud riigiabi nelja kuu jooksul komisjoni otsuse teatavaks tegemisest tagasi, mida ta oli kohustatud tegema. Lisaks ei ole Iirimaa siiani võtnud kõiki vajalikke meetmeid komisjoni otsuse rakendamiseks.
   
      (1)  ELT 2017, L 187, lk 1.